
KOALICIJOS PROGRAMA 

2023–2027 
Infrastruktūra, verslas, transportas
Tęsime pradėtus daugiabučių namų renovacijos darbus (renovuosim mažiausiai 20 namų, nuo 2014 m. buvo renovuota 80 namų), kompleksiškai sutvarkydami atskirus kvartalus; 
Savivaldybės prisidėjimu inicijuosime renovuotų namų įvažiavimų, automobilių stovėjimo vietų (140 naujų stovėjimo vietų), poilsio, sporto zonų, vaikų žaidimų aikštelių įrengimą. Užtikrinsime miesto ir gyvenviečių apšvietimą tamsiu paros metu;
Įgyvendinsime pietinio aplinkkelio projektą bei naujo tilto per Šventąją statybą (šiuo metu vyksta projektavimo darbai); 
Antakalnio, Deltuvos gatvių rekonstrukcija, gatvės bus pritaikytos žmonėms su negalia; 
Gerinsime kaimo gyventojų susisiekimo galimybes maršrutiniais autobusais, įgyvendinsime nemokamą viešąjį transportą mieste; 
Toliau plėsime pėsčiųjų ir dviračių takų tinklą Ukmergėje ir rajone; 
Įrengsime valčių nuleidimo vietas žvejams prie rajono vandens telkinių (Lėno ir Kurėnų ežerų);
Šiuolaikiškų maudyklų įkūrimas;  

Sudarysim palankią investicinę aplinką verslui (diferencijuodami infrastruktūros mokestį ir kitas lengvatas); 
Viešojo transporto maršrutų, grafikų tobulinimas mieste ir rajone. Autobusų parko atnaujinimas elektrobusais.
Švietimas, kultūra, sportas, sveikata, socialinė parama
Plėsime kultūrinių paslaugų įvairovę, atnaujinsime miesto renginių repertuarą, pagal žmonių amžių ir pomėgius (kultūros centro filialų atgaivinimas, juose laisvalaikio zonų sukūrimas);
Diegsime pažangią ir lanksčią sveikatos apsaugos sistemą (mažinsime eiles norint patekti pas gydytoją, pritraukdami naujus medicinos specialistus); 
Plėsime socialinės pagalbos namuose paslaugas vienišiems ir su negalia žmonėms, įtraukiant NVO; 
Gerinsime sodų bendrijų infrastruktūrą, numatysime tikslinį finansavimą; 
Kūrybinių/edukacinių stipendijų rajono menininkams įsteigimas; 
Erdvių, pritaikytų transformacijai į sveikatos paslaugų teikimo vietas, steigimas; automatinių išorinių defibriliatorių tinklo rajone plėtra; 
Papildomas finansavimas mokytojams mokymo priemonėms įsigyti;

Dalyvaujamojo biudžeto finansavimo didinimas, lėšas paskirstant miestui ir kaimui;
Bendruomenių aktyvinimo ir skatinimo programa; 

Pirmojo gyvenamojo būsto įsigijimo paramos programos plėtra.
Saugumas
Slėptuvių atnaujinimas ir įrengimas užtikrinant gyventojų saugumą; 
Bendradarbiaudami su Krašto apsaugos ministerija, sieksime, kad Ukmergėje būtų įkurtas logistikos batalionas; 
Elektromobilių greitojo įkrovimo stotelių plėtra, jų racionalus išdėstymas mieste ir rajone; 
Stebėjimo kamerų įrengimas rajono gyvenvietėse, siekiant užtikrinti gyventojų saugumą; 
Civilinio saugumo mokymai gyventojams.
Tvarumas
Dėmesys išteklius tausojančiam atliekų rūšiavimui, įdiegiant bei tobulinant biologinių maisto ir tekstilės atliekų rūšiavimo ir surinkimo sistemą; 
Žaliosios ir atsinaujinančios energetikos panaudojimo plėtra savivaldybės įstaigose ir organizacijose.

